钦定古今图书集成/明伦汇编/氏族典/第255卷 > 王梁
## 钦定古今图书集成/明伦汇编/氏族典/第255卷 > 王梁

按《后汉书王梁传》，“梁字君严，渔阳安阳人也。太守彭
宠以梁守狐奴令，与盖延、吴汉俱将兵南及世祖于
广阿，拜偏将军，从平河北，拜野王令。及即位，为大司
空，封武彊侯。建武二年，与大司马吴汉等俱击檀乡。
有诏军事一属大司马，而梁辄发野王兵。帝以其不
奉诏，敕，令止在所县，而梁复以便宜进军。帝以梁前”
后违命，大怒，遣宗广持节军中斩梁。广不忍，乃槛车
送京师。既至，赦之月馀，以为中郎将。三年春，转击五
校，破之。遣使者持节，拜梁前将军。四年，与骠骑大将
军杜茂击佼彊、苏茂于楚、沛间。五年，从救桃城，破庞
萌等。梁战尢力，拜山阳太守。数月，征入为河南尹。梁
穿渠引穀水注洛阳城下，东泻巩川，及渠成而水不
流。七年，有司劾奏之，梁惭惧，上书乞骸骨。十四年，卒
官。子禹嗣。禹卒，子坚石嗣。坚石追坐“父禹及弟平与
楚王英谋反，弃市”，国除。